Úradný vestník L 140 , 24/05/2001 S. 0070 - 0071



Rozhodnutie Komisie zo 17. mája 2001, ktorým sa mení a dopĺňa príloha k rozhodnutiu Komisie 97/4/ES stanovujúca dočasné zoznamy zariadení v tretích krajinách, z ktorých členské štáty povoľujú dovoz čerstvého hydinového mäsa, vzťahujúce sa na Čínsku ľudovú republiku (oznámené pod číslom dokumentu C(2001) 1425) (Text s významom pre EHP) (2001/400/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na rozhodnutie Rady 95/408/ES [1] z 22. júna 1995 o podmienkach, za ktorých sa na prechodné obdobie stanovujú dočasné zoznamy zariadení v tretích krajinách, z ktorých sú členské štáty oprávnené dovážať určité produkty živočíšneho pôvodu, produkty rybolovu alebo živé lastúrniky, v znení rozhodnutia 2001/4/ES [2], najmä na jeho článok 2, ods. 1, keďže: (1) Rozhodnutím Rady 97/4/ES [3] sa zostavujú dočasné zoznamy zariadení v tretích krajinách, z ktorých členské štáty povoľujú dovoz čerstvého hydinového mäsa. (2) Rozhodnutie Komisie 94/984/ES [4], ktorým sa stanovujú veterinárne zdravotné požiadavky a veterinárne certifikáty pre dovoz čerstvého hydinového mäsa z tretích krajín, v znení rozhodnutia Komisie 2000/352/ES [5], zahrnulo Čínsku ľudovú republiku do svojej prílohy I, ktorým sa zostavuje zoznam tretích krajín alebo častí tretích krajín, pre ktoré je povolené používanie certifikátov uvedených v jeho prílohe II. (3) Čínskej ľudovej republike sa rozhodnutím Komisie 94/984/ES, v znení rozhodnutia Komisie 2000/352/ES, povoľuje používanie vzoru certifikátu B, ale len pre obec Šanghaj s vylúčením obvodu Chongming a pre okresy Weifang, Linyi a Qindao v provincii Shandong. (4) Štátny úrad vstupnej a výstupnej inšpekcie a karantény (CIQ-SA) je orgán zodpovedný v rámci Čínskej ľudovej republiky za vydávanie certifikátov týkajúcich sa čerstvého hydinového mäsa. (5) Čínska ľudová republika zaslala zoznam zariadení vyrábajúcich čerstvé hydinové mäso z uvedených oblastí, pre ktoré príslušné orgány osvedčujú, že dané zariadenia vyhovujú pravidlám spoločenstva. (6) Úrad pre potravinársku a veterinárnu kontrolu vykonal viaceré inšpekcie v zmysle pravidiel spoločenstva; keďže pri týchto inšpekciách sa zistilo, že zariadenia navrhované Čínskou ľudovou republikou vyhovujú požiadavkám príslušných právnych predpisov spoločenstva. (7) Môže sa teda zostaviť dočasný zoznam zariadení vyrábajúcich čerstvé hydinové mäso pre Čínsku ľudovú republiku v súlade s postupom určeným v rozhodnutí Rady 95/408/ES vo vzťahu k niektorým krajinám. (8) Opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Text prílohy k tomuto rozhodnutiu sa pridáva k prílohe k rozhodnutiu Komisie 97/4/ES. Článok 2 Toto rozhodnutie je adresované členským štátom. Článok 3 Toto rozhodnutie sa bude uplatňovať s účinnosťou od 24. mája 2001. V Bruseli 17. mája 2001 Za Komisiu David Byrne člen Komisie [1] Ú. v. ES L 243, 11.10.1995, s. 17. [2] Ú. v. ES L 2, 5.1.2001, s. 21. [3] Ú. v. ES L 236, 27.8.1997, s. 20. [4] Ú. v. ES L 378, 31.12.1994, s. 11. [5] Ú. v. ES L 124, 25.5.2000, s. 64. -------------------------------------------------- PRÍLOHA " ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA País: CHINALand: KINALand: CHINAΧώρα: ΚΙΝΑCountry: CHINAPays: CHINEPaese: CINALand: CHINAPaís: CHINAMaa: KIINALand: KINA SH = bitúnok CP = rozrábkareň CS = chladiarenský sklad Číslo schválenia | Name | Mesto | Oblasť | Činnosť | 3100/03015 | Shanghai Dajiang Meat No 3 | Xinquiao Town (North), Songjiang | Šanghaj | SH, CP, CS | 3100/03019 | Shanghai Dajiang Meat No 4 | Tianma Town, Songjiang | Šanghaj | SH, CP, CS | 3100/03020 | Shanghai Shenteng Food Processing Plant | Zhangjiaqiao East, Hunan Road | Šanghaj | SH, CP, CS | 3100/03021 | Shanghai Daying Food Factory No 1 | Daying Town, Qingpu | Šanghaj | SH, CP, CS | 3700/03115 | Shandong Kaiyuan Food Co., Ltd | Gaomi, Weifang | Shandong | SH, CP, CS | 3700/03120 | Weifang Yonchang Food Industry Co., Ltd | Changle County, Weifang | Shandong | SH, CP, CS | 3700/03235 | Qindao Nine-Alliance Group Co., Ltd | Laixi City, Qindao | Shandong | SH, CP, CS | 3700/03138 | Shandong Weifang COFCO Huawei, Foodstuffs Co., Ltd | Weifang | Shandong | SH, CP, CS | 3700/03178 | Shandong Weifang Meichen Broiler Co., Ltd | Weifang | Shandong | SH, CP, CS | 3700/03239 | Qingdao Kangda Foodstuffs Co., Ltd | Jiaonan EDZ, Qindao | Shandong | SH, CP, CS | 3700/03257 | Ceroilfood Shandong Changyi Xinchang, Foodstuffs, Co., Ltd | Changyi, Weifang | Shandong | SH, CP, CS | 3700/03260 | Shandong Delicate Food Co., Ltd | Zhucheng City, Weifang | Shandong | SH, CP, CS | 3700/03262 | Qingdao Chia Tai Co., Ltd | Jimo, Qindao | Shandong | SH, CP, CS | 3700/03263 | Shandong Weifang Lenang Foodstuffs Co., Ltd | Changle County, Weifang | Shandong | SH, CP, CS | " --------------------------------------------------